ઈંગ્લેન્ડના આ ભૂતપૂર્વ કેપ્ટન પ્રત્યે આદર વ્યક્ત કરવાનું વિરાટ કોહલી અને એના સાથીઓ પણ જરાય ચૂક્યા નહોતા. કૂક મેદાન પર ઉતર્યો એ પહેલાંથી જ ભારતીય ખેલાડીઓ મેદાન પર ગોઠવાઈ ગયા હતા અને કૂકને ગાર્ડ ઓફ ઓનર આપવા સજ્જ બની ગયા હતા. ત્યારબાદ કૂક જેવો મેદાનમાં આવ્યો કે ભારતીય ક્રિકેટરોએ તાળી પાડીને કૂકનું અભિવાદન કર્યું હતું જેનો ઈંગ્લેન્ડના મહાન બેટ્સમેને સ્વીકાર પણ કર્યો હતો.